**JELGAVAS PILSĒTAS PAŠVALDĪBAS 2020.GADA 26.MARTA**

**SAISTOŠO NOTEIKUMU NR.20-7 “GROZĪJUMI JELGAVAS PILSĒTAS PAŠVALDĪBAS 2015.GADA 12.NOVEMBRA SAISTOŠAJOS NOTEIKUMOS**

**NR.15-20 “JELGAVAS PILSĒTAS PAŠVALDĪBAS PABALSTU PIEŠĶIRŠANAS NOTEIKUMI””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Saskaņā ar likuma **“Par palīdzību dzīvokļa jautājumu risināšanā” 25.panta pirmo daļu un** Ministru kabineta 2018.gada 9.janvāra noteikumiem Nr. 27 "Darbības programmas “Izaugsme un nodarbinātība” 8.2.1. specifiskā atbalsta mērķa “Samazināt studiju programmu fragmentāciju un stiprināt resursu koplietošanu”” pirmās un otrās projektu iesniegumu atlases kārtas īstenošanas noteikumi", lai  realizētu Jelgavas pilsētas pašvaldības (turpmāk – pašvaldības) brīvprātīgo iniciatīvu atbalsta sniegšanā pedagogiem (turpmāk – speciālistiem), kā arī speciālistu piesaistīšanā darbam pašvaldības izglītības iestādēs, ir paredzēts ieviest jaunu pašvaldības pabalstu īrētās dzīvojamās telpas apmaksai speciālistam **līdz 150,00 *euro* mēnesī,** nepārsniedzot īres līgumā noteikto īres maksu.  **Pabalsts tiek piešķirts** bez ienākumu un materiālā stāvokļa izvērtēšanas uz 6 mēnešiem vai uz īres līguma darbības laiku, ja tas ir īsāks par 6 mēnešiem, kamēr speciālists sastāv darba tiesiskajās attiecībās ar pašvaldības izglītības iestādi, bet ne ilgāk kā līdz pašvaldības dzīvojamās telpas, kurai noteikts kvalificētam speciālistam izīrējamas dzīvojamās telpas statuss, saņemšanai.  Lai saņemtu pabalstu, speciālists, uzrādot personu apliecinošu dokumentu, vēršas ar iesniegumu pašvaldības iestādē “Jelgavas sociālo lietu pārvalde” (turpmāk - JSLP) un iesniedz dokumentus, ar kuriem var apliecināt izglītības apguvi, darba līguma esamību un dzīvojamās telpas īrēšanas faktu. |
| 2.Projekta nepieciešamības pamatojums | Noteikumi ir nepieciešami, lai sniegtu atbalstu mājokļa problēmas risināšanai speciālistiem un pasaistītu speciālistus darbam pašvaldības izglītības iestādēs. Pašvaldībā uz 01.03.2020. ir 32 pedagogu vakances, un šo speciālistu trūkuma dēļ ir nepieciešams izstrādāt prioritārus pasākumus izglītības un sociālās politikas jomā jaunu pedagogu piesaistei. Pašvaldības dzīvojamās telpas, kurai ir noteikts kvalificētam speciālistam izīrējamas dzīvojamās telpas statuss, saņemšana ir laikietilpīgs process, bet jauniem speciālistiem ir nepieciešams tūlītējs atbalsts aktuālās sociālās problēmas risināšanā. |
| 3.Informācija par plānoto projekta ietekmi uz pašvaldības budžetu | Noteikumu realizēšanai papildus tiek plānoti naudas līdzekļi JSLP 2020.gada budžetā 33 600,00 *euro* apmērā(vidēji 32 speciālisti x 150,00 *euro* mēnesī x 7 mēneši). |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Nav. |
| 5.Informācija par plānoto projekta ietekmi uz administratīvajām procedūrām | Noteikumu izpildi nodrošinās JSLP. |
| 6.Informācija par konsultācijām ar privātpersonām | Noteikumu projekts apspriests Jelgavas pilsētas domes Sociālo lietu konsultatīvajā komisijā. |

Jelgavas pilsētas domes priekšsēdētājs A. Rāviņš